મોરબીની મચ્છુ નદીમાં ન્હાવા ગયેલા 3 યુવકો ફસાઇ ગયા હતા. જે ત્રણેય યુવકોને ફાયરબ્રિગેડની ટીમે રેસક્યું કરીને બચાવી લીધા હતા. મચ્છુ નદીના બેકડા વાળા વિસ્તારમાં ન્હાવા ગયેલા 3 યુવકો ફસાઇ ગયા હતા. આ દરમિયાન જિલ્લા કલેક્ટર આઇ.કે પટેલને બનાવની જાણ થતાં તેઓ પણ પહોંચી ગયા હતા. જયારે કલાકોની ભારે જહેમત બાદ ત્રણેય યુવકોને બચાવી લેવાતા યુવકોના પરિવારજનોમાં ખુશીનો માહોલ જોવા મળ્યો હતો.